ເດັກ​ທາລົກຈີນ ທີ່ຄາໃນທໍ່ສ້ວມ​ ​ອອກ​ຈາກ​ ໂຮງພະຍາບານ​​ແລ້ວ (ວີດິໂອ)
​ຕໍາຫລວດວ່າ ແມ່​ຂ​ອງເດັກ ​ພໍ່​ເຖົ້າ​ແມ່​ເຖົ້າ ແລະ​ຜູ້​ທີ່​ກ່າວ​ກັນວ່າ ​ເປັນ​ພໍ່​ຂອງ​ເດັກນັ້ນ​ ຈະ​ເປັນ​ຜູ້​ເບິ່ງ​ແຍງ​ດູ​ແລ ​ເດັກ​ທາລົກ​ຄົນ​ນີ້.
ເດັກທາຣົກຜູ້ຊາຍຜູ້ທີ່ໄດ້ຖືກຊ່ອຍໄວ້ ຈາກທໍ່ສ້ວມໃນຕຶກ apartment ເຮືອນເຊົ່າໃນຈີນນັ້ນ ໄດ້ອອກຈາກໂຮງພະຍາ ບານແລ້ວ ແລະເວລານີ້ ຢູ່ໃນຄວາມດູແລຂອງຄອບຄົວ ອົງການຂ່າວ ຊິນຫົວ ຂອງທາງການຈີນ ໄດ້ອ້າງເອົາຄໍາເວົ້າຂອງຕໍາຫຼວດ ທີ່ກ່າວວ່າ ແມ່ຂອງເດັກ ທີ່ມີອາຍຸ 22 ປີ ແລະພໍ່ເຖົ້າແມ່ເຖົ້າ ພ້ອມດ້ວຍຜູ້ທີ່ກ່າວກັນວ່າເປັນພໍ່ຂອງເດັກນັ້ນ ຈະເປັນຜູ້ເບິ່ງແຍງດູແລເດັກທາລົກຄົນນີ້ ລາຍງານຂ່າວຍັງໄດ້ກ່າວວ່າ ຜູ້ຊາຍທີ່ກ່າວກັນວ່າເປັນພໍ່ຂອງເດັກນັ້ນ ຕັ້ງໃຈທີ່ຈະພິສູດວ່າ ເດັກນ້ອຍຄົນນັ້ນ ເປັນລູກຂອງລາວ ແທ້ຫຼືບໍ່? ຕໍາຫຼວດກ່າວວ່າ ຍິງຜູ້ເປັນແມ່ໄດ້ປິດບັງການມີທ້ອງຂອງນາງແລະໄດ້ເກີດລູກໃນວັນເສົາ ແລ້ວນີ້ ໃນຫ້ອງນໍ້າແບບນັ່ງຢ່ອງຢໍ້ ໃນຕຶກ apartment ໃນເມືອງ Jinhua ອີງຕາມອົງການຂ່າວຊິນຫົວ ແມ່ຍິງໄດ້ກ່າວວ່າ ລາວພະຍາຍາມທີ່ຈະຮັບເອົາລູກທີ່ ອອກມານັ້ນ ກ່ອນທີ່ເດັກຈະຫຼົ່ນລົງໃນໂຖສ້ວມ ແຕ່ວ່າຕົນໂຕເດັກມື່ນໂພດ ຕໍາຫຼວດ ໃນທ້ອງຖິ່ນກ່າວວ່າ ຫຼັກຖານທີ່ເຂົາເຈົ້າໄດ້ມາ ແມ່ນສະໜັບສະນຸນຄໍາກ່າວອ້າງຂອງນາງ ແລະວ່າ ນາງເອງເປັນຜູ້ແຈ້ງເຈົ້າຂອງຕຶກວ່າ ມີເດັກຄ້າງຢູ່ໃນທໍ່ ຕໍາຫຼວດຈຶ່ງຖືຄະດີດັ່ງກ່າວນີ້ວ່າ ເປັນອຸປະຕິເຫດ ແລະແມ່ຂອງເດັກນ້ອຍກໍຍັງບໍ່ທັນໄດ້ ຖືກຂໍ້ຫາໃດໆ ລູກຂອງນາງໄດ້ໄຫລລົງທໍ່ໄປຄາ ຢູ່ບ່ອນໂຄ້ງຂອງທໍ່ ພວກນັກດັບເພີງແລະນາຍໝໍໄດ້ຊ່ອຍຊີວິດເດັກນ້ອຍຄົນນີ້ ຫລັງຈາກໄດ້ຕັດທໍ່ອອກມາ